CELEX: C2005/205/55
Language: da
Date: 2005-08-20 00:00:00
Title: Sag T-231/05: Sag anlagt den 15. juni 2005 af selskabet Corsica Ferries France mod Kommissionen for De Europæiske Fællesskaber

20.8.2005   
            
            
               DA
            
            
               Den Europæiske Unions Tidende
            
            
               C 205/30
            
         Sag anlagt den 15. juni 2005 af selskabet Corsica Ferries France mod Kommissionen for De Europæiske Fællesskaber
   (Sag T-231/05)
   (2005/C 205/55)
   Processprog: fransk
   Ved De Europæiske Fællesskabers Ret i Første Instans er der den 15. juni 2005 anlagt sag mod Kommissionen for De Europæiske Fællesskaber af selskabet Corsica Ferries France, Bastia (Frankrig) ved avocats Stéphane Rodrigues og Alice Jaume.
   Sagsøgeren har nedlagt følgende påstande:
   
               1.
            
            
               Kommissionens beslutning af 16. marts 2005 om Frankrigs tildeling af det andet støttebeløb til omstrukturering til selskabet Nationale Maritime Corse- Méditerranée (SNCM) annulleres.
            
         
               2.
            
            
               Sagsøgte tilpligtes at betale sagens omkostninger.
            
         Søgsmålsgrunde og væsentligste argumenter:
   Denne sag er anlagt til anfægtelse af Kommissionens beslutning C(2004)4751 endelig udg. af 16. marts 2005, hvori Frankrigs tildeling af det andet støttebeløb til omstrukturering til selskabet Nationale Maritime Corse- Méditerranée (SNCM) under visse betingelser erklæres forenelig med fællesmarkedet (støtte nr. C 58/2002, ex N 118(2002)). Beslutningen følger beslutningen af 9. juli 2003, hvori det første støttebeløb til den omhandlede omstrukturering blev betinget godkendt.
   Til støtte for påstandene har det sagsøgende selskab gjort gældende, at EF-traktatens artikel 87 og de bestemmelser, der er fastsat til dens gennemførelse, og som er relevante i den foreliggende sag, dvs. dels de betingelser, der følger af den nævnte beslutning af 9. juli 2003, og dels de betingelser, der følger af Kommissionens fællesskabsretningslinjer fra 1997 om statsstøtte til søtransport (1) samt Kommissionens rammebestemmelser fra 1999 om statsstøtte til redning og omstrukturering af kriseramte virksomheder (2), er blevet tilsidesat, hvilke bestemmelser fandt anvendelse på tidspunktet for indledningen af undersøgelsesproceduren i forbindelse med den omtvistede støtte.
   Sagsøgeren har i den sammenhæng præciseret, at SNCM's deltagelse i Compagnie Corse Méditerranée på trods af beslutningen af 9. juli 2003 ikke var ophørt. I øvrigt skulle SNCM have fortsat med at anvende en tariferingspolitik, hvis formål er at tilbyde lavere priser end konkurrenterne.
   Endvidere, og for så vidt angår de nævnte fællesskabsretningslinier, er den omstruktureringsplan, som Den Franske Republik har foreslået, ikke fuldt ud blevet gennemført. Desuden er støttebeløbet ikke begrænset til det strengt nødvendige minimum.
   
      (1)  EFT C 205 af 5.7.1997, s. 5.
   
      (2)  EFT C 288 af 9.10.1999, s. 2.